**Lubango** je drugi najveći grad u Angoli i središte provincije Huíla. Grad se nalazi u jugozapadnom dijelu zemlje te broji oko 730,000 stanovnika. Do 1975. zvao se **Sá da Bandeira**.

Historija
---------

Oko 1882. godine, otprilike 1,000 Portugalaca s otoka Madeire nastanilo je područje današnjeg Lubanga. Farmeri su uspješno iskoristili područje visoravni Huíla te su 1885. godine osnovali naselje, današnji Lubango. Te iste godine, oko 40 burskih obitelji nastanilo je Grootfontein u Namibiji te su ubrzo krenuli prema Lubangu. Iako je teritorij pripadao Portugalu, došlo je do spora o pripadnosti koji je razriješen na Berlinskoj konferenciji u portugalsku korist. Burske obitelji su tada krenule natrag prema Namibiji te su pokušale utemeljiti Republiku Upingtoniju. 

Do 1910. u Lubangu je živjelo oko 1,700 etničkih Portugalaca. Kada je 1923. godine grad istoimenom prugom spojen s gradom Moçâmedes (danas Namibe), Portugalci su mu i službeno dodijelili status grada i novo ime - **Sá da Bandeira** - prema Bernardu de Sái, 1. markizu od Sá da Bandeire. Grad je doživio značajan procvat za vrijeme portugalske vladavine te je većin grada izgrađena u portugalskom kolonijalnom stilu. 

Nakon sticanja nezavisnosti, grad je ponovo dobio ime Lubango. Tokom građanskog rata je služio kao središte kubanskih snaga koje su pomagale MPLA, što je uvelike naštetilo gradskom gospodarstvu.

Geografija
----------

Lubango je smješten na visini od gotovo 1,800 metara te je jedan od najviših gradova u Angoli. Ima suptropsku klimu.

### Klima

| **Klimatološki medijani za Lubango** |
| --- |
| Mjesec | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina |
| Apsolutni maksimum (°C) | 30,1 | 30,7 | 30,1 | 29,1 | 29,8 | 28,1 | 27,7 | 30,1 | 31,4 | 34,4 | 32,0 | 31,1 | **34,4** |
| Srednji maksimum (°C) | 25,0 | 24,6 | 24,6 | 24,9 | 24,8 | 23,6 | 24,2 | 26,2 | 28,2 | 28,0 | 26,3 | 25,3 | **25,5** |
| Srednja dnevna (°C) | 19,0 | 18,8 | 18,8 | 18,7 | 17,3 | 15,8 | 16,2 | 18,6 | 20,8 | 20,7 | 19,8 | 19,2 | **18,6** |
| Srednji minimum (°C) | 13,1 | 12,9 | 13,0 | 12,5 | 9,8 | 7,9 | 8,3 | 11,0 | 13,4 | 13,4 | 13,2 | 13,2 | **11,8** |
| Apsolutni minimum (°C) | 5,3 | 5,4 | 2,0 | 3,2 | 0,6 | −1,0 | −1,0 | 0,0 | 4,6 | 4,1 | 5,1 | 3,9 | **−1,0** |
| Precipitacija (mm) | 139,7 | 152,8 | 171,6 | 93,5 | 5,5 | 0,1 | 0,0 | 0,4 | 4,3 | 70,4 | 118,0 | 152,6 | **9090** |
| Relativna vlažnost (%) | 65 | 67 | 69 | 63 | 47 | 40 | 34 | 30 | 33 | 49 | 59 | 63 | **52** |
| Broj sunčanih sati | 164,3 | 163,9 | 173,6 | 204,0 | 272,8 | 285,0 | 282,1 | 282,1 | 240,0 | 213,9 | 207,0 | 201,5 | **26902** |
| *Izvor: Deutscher Wetterdienst* |

Gospodarstvo
------------

Gradsko gospodarstvo mahom se temelji na poljoprivredi, posebice mesnim prerađevinama, žitu, duhanu te voću i povrću. Industrijskim sektorom dominiraju obrada kože, hrane i potrošačkih dobara.

Promet
------

U Lubangu se nalazi veliki aerodrom Lubango te središte regimente lovaca bombaša ratnog zrakoplovstva Angole. Aerodrom prima domaće letove te je povezan s Windhoekom u Namibiji. Gradom prolazi i željeznička pruga Moçâmedes, a u njemu djeluje i taksi služba.

Vanjske poveznice
-----------------

* Wikimedia Commons ima još multimedijalnih datoteka vezanih za: ***Lubango***